ORDE do 30 de decembro de 2008 pola que se establecen as bases reguladoras dos programas de incentivos á contratación por conta allea como medida para favorecer a inserción da mocidade, cofinanciados polo Fondo Social Europeo, e se procede á súa convocatoria para o ano 2009.
CONSELLERÍA DE TRABALLO — III. OUTRAS DISPOSICIÓNS — 15/01/2009

Mediante o Decreto 289/1997, do 9 de outubro, esta comunidade autónoma asumiu as funcións e servizos transferidos pola Administración do Estado relativos á xestión realizada polo Instituto Nacional de Emprego (Inem) no ámbito do traballo, o emprego e a formación, cuxo exercicio corresponde hoxe en día á Consellería de Traballo, ao abeiro do disposto no Decreto 536/2005, do 6 de outubro, polo que se establece a súa estrutura orgánica, modificado polo Decreto 20/2007, do 22 de febreiro, e polo Decreto 14/2008, do 7 de febreiro.
O Acordo sobre obxectivos e medidas de emprego de Galicia, subscrito o 5 de febreiro de 2007 entre a Xunta de Galicia, a Confederación de Empresarios de Galicia (CEG), a UGT-Galicia e o Sindicato Nacional de CC.OO. de Galicia dedica o capítulo quinto aos obxectivos e medidas en materia de políticas en favor da mocidade, establecéndose medidas concretas en apoio deste colectivo, ás cales responde esta orde.
A persistencia dunha taxa de desemprego nos mozos e mozas máis alta que a desexable á hora de analizar a situación laboral da mocidade, require o deseño de instrumentos e mecanismos específicos no marco das políticas sociais e de emprego, co fin de poñer á disposición dos mozos e das mozas un amplo abano de actuacións dirixidas a mellorar as súas posibilidades reais de inserción no mercado de traballo, facendo unha especial énfase no deseño e execución dunha serie de medidas.
Os incentivos á contratación por conta allea configúranse como un instrumento para facilitar o acceso e permanencia daqueles grupos de traballadores con maiores dificultades e, pola súa vez, como una ferramenta para fomentar a estabilidade das novas contratacións e dos cadros de persoal das empresas galegas, coa finalidade de favorecer a creación de máis e mellores empregos e de avanzar no obxectivo de conseguir un mercado de traballo equilibrado cun nivel óptimo de emprego. Así, para reforzar a exixencia de estabilidade laboral, vincúlanse os incentivos á contratación á existencia dunha taxa de estabilidade nos cadros de persoal das empresas beneficiarias.
Como novidade, e coa aplicación do Plan Contigo nos programas desta orde, intensifícanse os esforzos dedicados á non-discriminación das empresas máis pequenas, que son as que están a sufrir con máis intensidade a crise e as que teñen menos capacidade de afrontala. Ata agora, a intensidade dos incentivos non tiña en conta o tamaño da empresa; as contías dos incentivos para o ano 2009 teñen en conta esta situación e gradúan a súa intensidade en función do tamaño da empresa, priorizando especialmente as microempresas de menos de 10 traballadores.
Nesta actuación de facilitar a inserción laboral dos mozos e mozas, o obstáculo que con máis frecuencia topan estes é o requisito da experiencia laboral para poderen acceder a un posto de traballo, pero a experiencia só se obtén traballando, por este motivo unha das liñas de actuación das políticas activas é a de incentivar a contratación en prácticas de mozos e mozas titulados/as.
Porén, o esforzo máis importante que realiza a consellería é o de fomentar o emprego estable. Así, e co obxectivo de potenciar o seu carácter de instrumento ponte cara ao emprego estable, o programa compleméntase coa configuración de incentivos pola transformación dos contratos en prácticas en indefinidos, fomentando e promovendo a incorporación á empresa como persoal fixo sen ruptura de continuidade.
Nesta liña de actuación, así mesmo, póñense en marcha dous programas dirixidos a acadar maiores niveis de estabilidade no emprego das persoas traballadoras por conta allea. O programa de incentivos á contratación indefinida, en que se incentiva o período de proba co fin de acabar coa realización daqueles contratos temporais que poderían ser utilizados como períodos de proba; e a incentivación dos contratos de revezamento e de substitución por anticipación da idade de xubilación, co obxectivo de incrementar a participación dos mozos e mozas nas empresas, garantindo que non se destrúan postos de traballo unha vez que os traballadores e traballadoras que os ocupaban finalizan a súa vida activa.
Para facilitar a innovación científica e técnica dos sistemas organizativos e produtivos das empresas galegas, como elemento esencial para mellorar a súa produtividade e competitividade, introdúcese un programa de axudas á contratación en prácticas de mozos e mozas titulados/as que se incorporen a empresas de menos de 30 traballadores/as para ocuparen novos postos vinculados a estas actividades.
As bases reguladoras dos programas regulados nesta orde establecen un procedemento de concesión que non ten a consideración de concorrencia competitiva, dado que, de acordo coa finalidade e obxecto dos programas non resulta necesario realizar a comparación de prelación das solicitudes presentadas nun único procedemento, senón que a concesión das axudas se realizase pola comprobación de concorrencia no solicitante dos requisitos establecidos ata o esgotamento do crédito orzamentario.
Neste marco de actuación, as bases reguladoras destes incentivos e a súa convocatoria para este exercicio, axústanse ao disposto na Lei 9/2007, do 13 de xuño, de subvencións de Galicia, e en canto non se opoña ao establecido nesta lei, no Decreto 287/2000, do 21 de novembro, polo que se desenvolve o réxime de axudas e subvencións públicas da Comunidade Autónoma de Galicia, e no que resulte de aplicación a Lei 38/2003, do 27 de novembro, xeral de subvencións, e no seu regulamento de desenvolvemento aprobado polo Real decreto 887/2006, do 21 de xullo.
De conformidade co disposto no artigo 1.1º da orde da Consellería de Economía e Facenda do 11 de febreiro de 1998, modificada pola Orde do 27 de novembro de 2000 e pola Orde do 25 de outubro de 2001, pola que se regula a tramitación anticipada de expedientes de gasto, e ao existir crédito adecuado e suficiente para o dito fin no proxecto de Lei de orzamentos xerais da Comunidade Autónoma de Galicia para o ano 2009, aprobado polo Consello da Xunta de Galicia, na súa reunión do día 16 de outubro de 2008, o financiamento das axudas previstas nesta orde realizarase con cargo ás aplicacións orzamentarias sinaladas na disposición adicional sexta.
Este programa está cofinanciado polo Fondo Social Europeo, nunha porcentaxe do 80 por cento, a través do Programa Operativo do FSE de Galicia 2007-2013, número CCI 2007 ES 051 PO 004, aprobado pola Decisión da Comisión Europea do 18 de decembro de 2007; este cofinanciamento farase constar nas resolucións de concesión.
Consecuentemente con todo o anterior, informado o Consello Galego de Relacións Laborais, logo do informe da Asesoría Xurídica, da Dirección Xeral de Planificación Económica e Fondos Comunitarios, da Dirección Xeral de Calidade e Avaliación das Políticas Públicas e da Intervención Delegada, e no exercicio das facultades que me confire o artigo 34 da Lei 1/1983, do 22 de febreiro, modificada pola Lei 2/2007, do 28 de marzo, reguladora da Xunta e da súa Presidencia,
DISPOÑO:
Capígulo I
Ámbito e réxime das axudas
Artigo 1º.-Obxecto, finalidade e principios de xestión.
1. Esta orde ten por obxecto establecer as bases reguladoras e a convocatoria para o ano 2009 dos programas destinados a facilitar a todos os mozos e mozas demandantes de emprego a súa incorporación ou reincorporación ao mercado de traballo cunha perspectiva de estabilidade:
I. Programa de fomento da contratación en prácticas de mozos e mozas con titulacións de difícil empregabilidade (anexo A).
II. Programa de fomento da contratación de mozos e mozas para substitución de traballadores e traballadoras que finalizan a súa vida laboral (anexo B).
III. Programa de creación de novos empregos para mozos e mozas titulados/as nas empresas de menos de 30 persoas traballadoras (anexo C).
IV. Programa de fomento da contratación indefinida inicial de mozos e mozas desempregados/as (anexo D).
V. Programa de incentivos á transformación en indefinidos de determinados contratos temporais celebrados con mozos e mozas (anexo E).
2. As bases específicas de cada un dos programas regúlanse nos correspondentes anexos A, B, C, D, E desta orde e forman parte integrante dela.
3. Para os efectos das axudas recollidas nesta orde, terán a consideración de mozos e mozas desempregados/as as persoas cunha idade comprendida entre os 16 e os 30 anos, ambos inclusive, que no momento da súa contratación inicial estean inscritas como demandantes de emprego no Servizo Público de Emprego e, pola súa vez, carezan de ocupación segundo o informe de vida laboral da Tesouraría Xeral da Seguridade Social.
4. As solicitudes, tramitación e concesión destas axudas e subvencións axustaranse ao disposto na Lei 9/2007, do 13 de xuño, de subvencións de Galicia, e en canto non se opoña ao establecido nesta lei, o Decreto 287/2000, do 21 de novembro, polo que se desenvolve o réxime de axudas e subvencións públicas da Comunidade Autónoma de Galicia, no texto refundido da Lei de réxime financeiro e orzamentario de Galicia, aprobado polo Decreto lexislativo 1/1999, do 7 de outubro, e no que resulte de aplicación a Lei 38/2003, do 27 de novembro, xeral de subvencións, e no seu Regulamento de desenvolvemento aprobado polo Real decreto 887/2006, do 21 de xullo, e nesta orde.
5. A xestión destes programas realizarase de acordo cos seguintes principios:
a) Publicidade, concorrencia, obxectividade, transparencia, igualdade e non-discriminación.
b) Eficacia no cumprimento dos obxectivos fixados pola Consellería de Traballo.
c) Eficiencia na asignación e na utilización dos recursos públicos.
Artigo 2º.-Beneficiarios.
1. Poderán ser beneficiarios dos incentivos para o fomento da contratación establecidos nesta orde as empresas, calquera que sexa a forma xurídica que adopten, incluídos autónomos e as sociedades civís e as comunidades de bens, aínda que carezan de personalidade xurídica, que contraten traballadores e traballadoras por conta allea para prestaren servizos en centros de traballo radicados na Comunidade Autónoma de Galicia, de acordo cos requisitos e condicións que se establecen nesta orde para cada un dos programas e tipos de axuda e non incorran nas circunstancias previstas nos números 2 e 3 do artigo 10 da Lei 9/2007, do 13 de xuño, de subvencións de Galicia. No caso de sociedades civís e comunidades de bens deberán nomear unha persoa representante ou apoderada única da agrupación, con poderes bastantes para cumprir as obrigas que, como beneficiaria, lle corresponden á agrupación.
2. Non poderán ser beneficiarios das axudas establecidas nesta orde nin as administracións públicas, nin as sociedades públicas, nin as entidades vinculadas ou dependentes de calquera delas.
Capítulo II
Normas comúns: competencia e procedemento
Artigo 3º.-Competencia.
A competencia para coñecer e resolver as solicitudes de axudas e subvencións presentadas ao abeiro desta orde, por delegación do conselleiro de Traballo, corresponderalles:
1. Aos delegados e delegadas provinciais da Consellería de Traballo cando a contratación se realice para prestar servizos en centros de traballo radicados na respectiva provincia.
2. Ao director xeral de Promoción do Emprego nos seguintes supostos:
a) Solicitudes presentadas ao abeiro de calquera dos programas sinalados no artigo 1º desta orde cando as contratacións se realicen para prestar servizos en centros de traballo radicados en varias provincias da Comunidade Autónoma de Galicia.
b) Solicitudes presentadas ao abeiro de calquera dos programas sinalados no artigo 1º desta orde para a contratación de 30 ou máis traballadores/as.
Artigo 4º.-Solicitudes, prazo e autorizacións.
1. As solicitudes de axudas e subvencións dirixiranse ao órgano competente para resolver, e presentaranse nos rexistros das respectivas delegacións provinciais ou, de ser o caso, no rexistro da Consellería de Traballo, ou por calquera das formas previstas no artigo 38.4º da Lei 30/1992, do 26 de novembro, modificada pola Lei 4/1999, do 13 de xaneiro, de réxime xurídico das administracións públicas e do procedemento administrativo común.
2. As axudas previstas nesta orde solicitaranse nos dous meses seguintes á data en que se inicie a relación laboral ou se produza a transformación do contrato temporal en indefinido.
3. Para o cómputo dos prazos entenderase como último día do prazo o correspondente ao mesmo ordinal do día da contratación. Se o último día do prazo for inhábil, enténdese prorrogado ao primeiro día hábil seguinte e se no mes de vencemento non houber día equivalente ao inicial do cómputo, entenderase que o prazo expira o último día do mes.
4. O prazo para a presentación das solicitudes de axudas rematará o 15 de setembro de 2009, aínda que nesa data non tivesen transcorrido dous meses desde a celebración do contrato polo que se solicita subvención.
5. O 31 de marzo de 2009 finaliza o prazo para a presentación das solicitudes de axudas polas contratacións que, cumprindo os requisitos e as condicións establecidas nesta orde, se realicen desde o 16 de setembro de 2008 e ata a data da publicación desta orde.
6. As solicitudes e os anexos deste programa están dispoñibles na páxina web da Consellería de Traballo:
http://traballo.xunta.es.
Para cubrir as solicitudes poderá empregarse a aplicación informática de axuda facilitada pola Consellería de Traballo na súa páxina web na sección de axudas e subvencións.
7. A presentación da solicitude de concesión de subvención polo interesado comportará a autorización ao órgano xestor para solicitar as certificacións que deba emitir a Axencia Estatal da Administración Tributaria, a Tesouraría Xeral da Seguridade Social e a consellería competente en materia de economía e facenda da Xunta de Galicia, segundo o establecido no artigo 20 da Lei 9/2007, do 13 de xuño, de subvencións de Galicia.
Non obstante, o solicitante poderá denegar expresamente o consentimento, debendo presentar coas solicitudes as devanditas certificacións.
8. Mediante a presentación da solicitude de subvención o interesado presta expresamente o seu consentimento á Consellería de Traballo para incluír e facer públicos os datos relevantes referidos ás axudas e subvencións recibidas, así como ás sancións impostas, nos rexistros públicos de axudas, subvencións e convenios e de sancións administrativas, regulados no Decreto 132/2006, do 27 de xullo, polo que se regulan os rexistros públicos creados nos artigos 44 e 45 da Lei 7/2005, do 29 de decembro, de orzamentos xerais da Comunidade Autónoma de Galicia para o ano 2006 (DOG nº 153, do 9 de agosto). Os dereitos de acceso, rectificación, consulta, cancelación e oposición de datos de carácter persoal exerceranse ante o CIXTEC como responsable dos ficheiros con domicilio na rúa Domingo Fontán, 9, 15702 Santiago de Compostela, de conformidade coas prescricións da Lei orgánica 15/1999, do 13 de decembro, de protección de datos de carácter persoal.
9. Coa presentación da solicitude de subvención o interesado autoriza expresamente a Consellería de Traballo para que, de acordo co establecido nos números 3 e 4 do artigo 13º da Lei 4/2006, do 30 de xuño, de transparencia e de boas prácticas na Administración pública galega, publique as subvencións concedidas ao abeiro desta orde no Diario Oficial de Galicia, con expresión da convocatoria, o programa e crédito orzamentario con que se imputan, a entidade beneficiaria, a contía concedida e a finalidade da subvención, e na páxina web oficial da Consellería de Traballo.
10. Para a presentación das solicitudes de axudas, os beneficiarios poderán contar coa información e asesoramento dos axentes de emprego da rede coordinada pola Consellería de Traballo (www.tecnicosempregogalicia.xunta.es).
Artigo 5º.-Procedemento de concesión, instrución e tramitación.
1. O procedemento de concesión das solicitudes presentadas ao abeiro desta orde axustarase ao disposto no artigo 19.2º da Lei 9/2007, de 13 de xuño, de subvencións de Galicia, dado que polo obxecto e finalidade da subvención non resulta necesario realizar a comparación e prelación das solicitudes presentadas nun único procedemento.
2. Os órganos instrutores dos expedientes serán, nas delegacións provinciais da Consellería de Traballo, os servizos de Promoción do Emprego e, nos servizos centrais, o Servizo de Programación e Xestión.
3. Se a solicitude non estiver debidamente cuberta ou non se presentar a documentación exixida, as unidades administrativas encargadas da tramitación do expediente de conformidade co disposto no artigo 71 da Lei 30/1992, do 26 de novembro, de réxime xurídico das administracións públicas e do procedemento administrativo común, requirirán ao interesado para que nun prazo máximo e improrrogable de 10 días emende a falta ou presente os documentos preceptivos, coa advertencia de que, se así non o fixer, se considerará desistido da súa petición, logo de resolución que deberá ser ditada nos termos previstos no artigo 42 da dita lei.
Artigo 6º.-Resolución e recursos.
1. Logo da fiscalización polas respectivas intervencións das propostas emitidas polos correspondentes servizos, as resolucións serán ditadas polo órgano competente por delegación do conselleiro de Traballo e deberán serlles notificadas aos interesados. As resolucións, de concesión ou denegatorias, deberán ser sempre motivadas.
2. O prazo para resolver e notificar será de seis meses, que se computarán desde a data de entrada da solicitude no rexistro do órgano competente para a súa tramitación. Transcorrido o dito prazo sen se ditaren as resolucións expresas, entenderanse desestimadas as solicitudes, de acordo co establecido nos artigos 1 e 2 da Lei 6/2001, do 29 de xuño, de adecuación da normativa da Comunidade Autónoma de Galicia á Lei 4/1999, do 13 de xaneiro, de modificación da Lei 30/1992, do 26 de novembro, de réxime xurídico das administracións públicas e do procedemento administrativo común.
3. As resolucións que se diten neste procedemento esgotan a vía administrativa, e contra elas cabe interpoñer recurso contencioso-administrativo, no prazo de dous meses, ante o órgano competente da xurisdición contencioso-administrativa, de conformidade co disposto na Lei 29/1998, do 13 de xullo, reguladora da xurisdición contencioso-administrativa e poderá formularse, con carácter potestativo, recurso de reposición, no prazo dun mes, ante o mesmo órgano que ditou a resolución impugnada, segundo o disposto na Lei 30/1992, do 26 de novembro, de réxime xurídico das administracións públicas e do procedemento administrativo común.
4. No suposto de que a axuda estea cofinanciada polo Fondo Social Europeo, na resolución de concesión informarase a persoa beneficiaria de que a aceptación da axuda comunitaria implicará a súa aparición na lista pública cos nomes dos beneficiarios, das operacións, e a cantidade de fondos públicos asignada a cada operación e que a autoridade de xestión do programa operativo públicará conforme o previsto no artigo 7.2º d) do Regulamento (CE) 1828/2006 da Comisión, do 8 de decembro de 2006 (DOUE L/45, do 15 de febreiro de 2007).
Artigo 7º.-Modificación da resolución de concesión.
Toda alteración das condicións tidas en conta para a concesión das axudas ou subvencións, así como a obtención concorrente de subvencións e axudas outorgadas por outras administracións ou outros entes públicos ou privados, nacionais ou internacionais, poderá dar lugar á modificación da resolución de concesión e, eventualmente, á súa revogación.
Capítulo III
Incompatibilidades e obrigas
Artigo 8º.-Incompatibilidades e concorrencia.
1. Os incentivos establecidos para cada colectivo ou modalidade de contratación nos distintos programas de fomento da contratación recollidos nesta orde son incompatibles entre si. Para o caso de que unha mesma contratación puider dar lugar á súa inclusión en máis dun dos supostos para os cales está prevista subvención, correspóndelle a opción ao solicitante.
2. As subvencións previstas nesta orde para as contratacións por conta allea serán incompatibles con outras que, polos mesmos conceptos, poidan outorgar as administracións públicas como medida de fomento de emprego. As ditas axudas son compatibles, se é o caso, coas bonificacións á Seguridade Social.
3. Os incentivos á contratación en prácticas (anexos A e C) e á contratación temporal de desempregados/as co fin de substituír traballadores e traballadoras que finalizan a súa vida laboral (anexo B) compleméntanse e serán compatibles cos incentivos á súa transformación en indefinidos nos termos que se establecen no programa de incentivos á transformación de contratos temporais en indefinidos (anexo E).
4. Os beneficios establecidos á contratación, nos anexos A, B, C, D, E desta orde non poderán anualmente, en concorrencia con outras axudas públicas para a mesma finalidade, superar o 50% do custo salarial anual correspondente ao contrato que se subvenciona.
5. Os incentivos regulados nesta orde serán compatibles con calquera outra axuda para distinta finalidade da Unión Europea, doutras administracións públicas ou entes públicos ou privados, sen que, en ningún caso, illadamente ou en concorrencia con outros, poidan superar os límites establecidos pola Unión Europea e os que establece o artigo 17.3º da Lei 9/2007, do 13 de xuño, de subvencións de Galicia.
Artigo 9º.-Obrigas dos beneficiarios.
Son obrigas dos beneficiarios das axudas e subvencións:
a) Estar ao día nas súas obrigas tributarias estatais e autonómicas e da Seguridade Social, así como non ter pendente de pagamento ningunha outra débeda por ningún concepto, coa Administración pública da Comunidade Autónoma, con anterioridade a ditarse a proposta de resolución de concesión e realizar a proposta de pagamento da subvención.
b) Comunicarlle ao órgano concedente calquera modificación das condicións tidas en conta para a concesión da subvención, así como dos compromisos e obrigas asumidos polos beneficiarios e, de ser o caso, a obtención concorrente de subvencións, axudas, ingresos ou recursos que financian a actividade subvencionada. Esta comunicación deberá efectuarse tan axiña como se coñeza e, en todo caso, con anterioridade á xustificación da aplicación dada aos fondos percibidos.
c) Adoptar as medidas axeitadas de difusión para dar publicidade ao financiamento público das actuacións subvencionadas pola Consellería de Traballo, así como, se é o caso, cofinanciadas polo Fondo Social Europeo, nos termos establecidos no Regulamento (CE) nº 1828 da Comisión, do 8 de decembro de 2006, polo que se fixan normas de desenvolvemento do Regulamento (CE) nº 1083/2006, do Consello, polo que se establecen as disposicións xerais relativas ao Fondo Europeo de Desenvolvemento Rexional, ao Fondo Social Europeo e ao Fondo de Cohesión e o Regulamento (CE) nº 1080/2006 do Parlamento Europeo e do Consello, relativo ao Fondo Europeo de Desenvolvemento Rexional (DOUE L45, do 15 de febreiro de 2007).
d) O sometemento ás actuacións de control, comprobación e inspección que efectuará a Consellería de Traballo, ás de control financeiro que correspondan, se é o caso, á Intervención Xeral da Comunidade Autónoma, ás previstas na lexislación do Tribunal de Contas e o Consello de Contas, ou a outros órganos da Administración do Estado ou da Unión Europea, e fornecer canta información lle sexa requirida no exercicio das actuacións anteriores.
e) Manter os postos de traballo obxecto de subvención durante o período e nos termos establecidos para os distintos programas recollidos nos diferentes anexos desta orde.
f) Aqueloutras obrigas establecidas no artigo 11 da Lei 9/2007, do 13 de xuño, de subvencións de Galicia.
Artigo 10º.-Revogación e reintegro.
1. Procederá a revogación das subvencións e axudas, así como o reintegro total ou parcial das cantidades percibidas e a exixencia do xuro de demora correspondente desde o momento do pagamento da subvención ata a data en que se acorde a procedencia do reintegro, nos casos previstos no artigo 33 da Lei 9/2007, do 13 de xuño, de subvencións de Galicia.
2. Entenderase que se produce un incumprimento parcial e, polo tanto, procederá o reintegro parcial das axudas, cando se produza algunha das seguintes circunstancias:
a) Cando a empresa beneficiaria incumpra a obriga establecida na base novena número 1 dos respectivos anexos desta orde, por cada contratación subvencionada e non substituída conforme o establecido na antedita base, procederá o reintegro parcial da axuda concedida pola persoa traballadora de que se trate.
b) Cando a empresa beneficiaria incumpra a obriga establecida na base novena letra b) número 2 do anexo B, na base novena número 2 do anexo D ou na base novena número 2 do anexo E, o cálculo da contía a reintegrar farase de acordo coa redución do cadro de persoal fixo en cómputo anual. Así, procederá o reintegro dunha contía equivalente ao importe do incentivo menor pagado no expediente de que se trate por cada traballador minorado.
c) Cando en cómputo anual a taxa de estabilidade mínima exixida para poder acceder aos incentivos establecidos nesta orde, e que para cada programa está determinada na base cuarta do seu correspondente anexo, se reduza, e esta diminución sexa como consecuencia dun incremento neto, procederá a devolución parcial da subvención concedida. Para o cálculo da contía a reintegrar, terase en conta a diminución en tramos de 5 puntos da taxa de estabilidade, de modo que, por cada minoración comprendida dentro do intervalo de 5 puntos, se reintegrará o 10% da subvención concedida, e así sucesivamente.
3. En todos os demais incumprimentos de obrigas non recollidos no número 2 deste artigo procederá o reintegro total da subvención concedida á empresa beneficiaria.
4. As obrigas de reintegro establecidas nos parágrafos anteriores, entenderanse sen prexuízo do establecido no Real decreto lexislativo 5/2000, do 4 de agosto, que aproba o texto refundido da Lei sobre infraccións e sancións na orde social.
Artigo 11º.-Seguimento e control.
As delegacións provinciais e a Dirección Xeral de Promoción do Emprego poderán comprobar, en todo momento, a aplicación das subvencións concedidas para os fins programados. Para estes efectos os beneficiarios deberán cumprir as obrigas de comprobación que se establezan nesta orde e na resolución de concesión.
Artigo 12º.-Réxime de axudas.
Todas as axudas reguladas nesta orde, a excepción das reguladas no anexo E, están amparadas na súa adecuación ao dereito comunitario polo seu sometemento ao Regulamento (CE) nº 800/2008 da Comisión, do 6 de agosto de 2008, polo que se declaran determinadas categorías de axuda compatibles co mercado común en aplicación dos artigos 87 e 88 do Tratado (Regulamento de exención por categorías).
En virtude de dito regulamento quedan excluídas del as axudas concedidas a beneficiarios que estean suxeitos a unha orde de recuperación pendente tras unha decisión previa da Comisión que teña declarado a axuda ilegal e incompatible co mercado común.
Así mesmo, e para os efectos do cumprimento deste regulamento, todos os colectivos relacionados no artigo 1º punto 3 desta orde deberán cumprir o requisito establecido no artigo 2.18 a) do devandito regulamento, é dicir, non ter tido un emprego fixo remunerado nos seis meses anteriores á data da contratación.
Os incentivos establecidos no anexo E desta orde quedan sometidos ao réxime de axudas de minimis, nos termos establecidos no Regulamento (CE) nº 1998/2006 da Comisión, do 15 de decembro, relativo á aplicación dos artigos 87 e 88 do tratado CE ás axudas de minimis. Esta circunstancia farase constar expresamente na resolución das solicitudes de subvención. Polo tanto a axuda total de minimis concedida a unha empresa non será superior a 200.000 euros durante calquera período de tres exercicios fiscais, ou a 100.000 euros no suposto dunha axuda concedida a unha empresa que opere no sector do transporte por estrada.
Por tratarse de axudas sometidas ao réxime de axudas de minimis, non poderá concederse a empresas dos seguintes sectores:
a) Pesca e acuicultura, segundo se contempla no Regulamento (CE) nº 104/2000 do Consello.
b) Produción primaria dos produtos agrícolas que figuran na lista do anexo I do Tratado.
c) Actividades relacionadas coa exportación a terceiros países ou estados membros cando a axuda estea vinculada directamente ás cantidades exportadas, á creación e funcionamento dunha rede de distribución ou a outros gastos de explotación vinculados á actividade de exportación.
d) Carbón, segundo se define no Regulamento (CE) nº 1407/2002.
e) Empresas en crise.
Disposicións adicionais
Primeira.-Sen prexuízo das facultades que teñan atribuídas outros órganos da Administración do Estado ou da Comunidade Autónoma, a Consellería de Traballo levará a cabo funcións de control, así como de avaliación e seguimento dos programas.
Para realizar as ditas funcións poderanse utilizar cantos medios estean ao dispor da Consellería de Traballo para comprobar o cumprimento dos requisitos exixidos nesta orde e demais normas vixentes que resulten de aplicación.
Segunda.-A Consellería de Traballo poderá requirir en todo momento a documentación orixinal que se considere necesaria para acreditar mellor o exacto cumprimento das condicións exixidas nos diferentes programas desta orde, agás aquela que de acordo co artigo 35 f) da Lei 30/1992, do 26 de novembro, de réxime xurídico das administracións públicas e do procedemento administrativo común, xa se encontre en poder da administración actuante.
Terceira.-Apróbase a delegación de atribucións do conselleiro de Traballo nos/as delegados/as provinciais, no ámbito das súas respectivas provincias, e no director xeral de Promoción do Emprego, para resolver a concesión ou denegación das axudas e subvencións previstas nesta orde, para autorizar, dispoñer, recoñecer a obriga e propoñer os correspondentes pagamentos, así como para resolver os procedementos de reintegro das subvencións indebidamente percibidas polos seus beneficiarios, respecto das resolucións concesorias de que derivan, ditadas por delegación do conselleiro.
Cuarta.-A comprobación da inscrición no Servizo Público de Emprego como demandante de emprego non ocupado, na data de alta na Seguridade Social dos traballadores e traballadoras, realizaraa directamente o órgano xestor das axudas, agás que a inscrición fose realizada noutro servizo público de emprego distinto da Comunidade Autónoma de Galicia.
Quinta.-A concesión das axudas e subvencións previstas nesta orde estará suxeita á existencia de crédito orzamentario. Se é o caso, e de acordo co disposto no artigo 31.4º da Lei 9/2007, do 13 de xuño, de subvencións de Galicia, publicarase mediante resolución do director xeral de Promoción do Emprego o esgotamento das partidas orzamentarias asignadas.
Sexta.-No exercicio económico 2009, as axudas recollidas nesta orde, entre outras, financiaranse con cargo ás aplicacións orzamentarias 16.02.322C.470.2, código de proxecto 2009 01 016, cun crédito de 5.085.208 euros; 16.02.322C.470.3, código de proxecto 2009 01 017, cun crédito de 7.250.000 euros; 16.02.322C.470.4, código de proxecto 2009 01 018, cun crédito de 6.200.000 euros; 16.02.322C.470.4, código de proxecto 2009 01 019, cun crédito de 7.581.519 euros; 16.02.322C.470.6, código de proxecto 2009 01 025, cun crédito de 3.256.177 euros; 16.02.322C.470.8, código de proxecto 2009 01 077, cun crédito de 15.000.000 euros; 16.02.322C.472.1, código de proxecto 2009 01 039, cun crédito de 5.343.345 euros; 16.02.322C.472.3, código de proxecto 2009 01 041, cun crédito de 3.781.656 euros.
Estas contías están recollidas no proxecto de lei de orzamentos xerais da Comunidade Autónoma de Galicia para o ano 2009, aprobado polo Consello da Xunta de Galicia, na súa reunión do día 16 de outubro de 2008, e constitúen o importe global para o financiamento desta orde; e das demais ordes que establezan as bases das medidas de fomento do emprego, incentivos á contratación por conta allea e actuacións de persoas emprendedoras, autoemprego e integración laboral das persoas con discapacidade, incluídos no programa orzamentario 322C.
Así mesmo, os ditos créditos poderán ser obxecto de modificacións como consecuencia da asignación ou da redistribución de fondos para o financiamento dos programas de fomento do emprego, coas limitacións que estableza a Conferencia Sectorial de Asuntos Laborais ou as disposicións aplicables ás axudas cofinanciadas polo Fondo Social Europeo.
Sétima.-Para os efectos do disposto no artigo 3.3º da Orde do 11 de febreiro de 1998 sobre tramitación anticipada de expedientes de gasto, na súa redacción dada pola Orde do 27 de novembro de 2000, a concesión das axudas ou subvencións estará sometida á condición suspensiva de existencia de crédito adecuado e suficiente no momento da resolución.
Oitava.-Os incentivos á contratación por conta allea como medida para favorecer a inserción da mocidade están cofinanciados polo Fondo Social Europeo, nunha porcentaxe do 80 por cento, a través do Programa operativo do FSE de Galicia 2007-2013, número CCI 2007 ES 051 PO 004, aprobado pola Decisión da Comisión Europea do 18 de decembro de 2007, no marco da programación 2007-2013, polo que están cofinanciadas as axudas deste programa reguladas na Orde do 29 de maio de 2007 pola que se establecen as bases reguladoras do programa de incentivos á contratación por conta allea como medida para favorecer a inserción da mocidade, cofinanciado polo Fondo Social Europeo e se procede á súa convocatoria para o ano 2007 (DOG nº 108, do 6 de xuño de 2007), e na Orde do 26 de marzo de 2008 pola que se establecen as bases reguladoras do programa de incentivos á contratación por conta allea como medida para favorecer a inserción da mocidade, cofinanciado polo Fondo Social Europeo, e se procede á súa
convocatoria para o ano 2008 (DOG nº 63, do 2 de abril de 2008).
Disposicións derradeiras
Primeira.-Facúltase o director xeral de Promoción do Emprego para ditar, no ámbito das súas competencias, as resolucións e instrucións necesarias para o desenvolvemento e cumprimento desta orde.
Segunda.-Esta orde entrará en vigor o día seguinte ao da súa publicación no Diario Oficial de Galicia.
Santiago de Compostela, 30 de decembro de 2008.
Ricardo Jacinto Varela Sánchez
Conselleiro de Traballo
ANEXO A
Programa de fomento da contratación en prácticas de mozos e mozas con titulacións de difícil empregabilidade
Primeira.-Finalidade.
Proporcionar experiencia laboral a aqueles mozos e mozas desempregados/as, cuxas titulacións profesionais presentan especiais dificultades de acceso ao mercado de traballo.
Segunda.-Ámbito de aplicación, contratacións subvencionables e definicións.
1. Poderán ser obxecto de subvención os contratos en prácticas que cumpran as exixencias e formalidades establecidas no artigo 11 do Estatuto dos traballadores e nas normas regulamentarias de desenvolvemento, que se realicen con mozos e mozas cunha idade comprendida entre os 16 e os 30 anos, ambos inclusive, desempregados/as inscritos/as como demandantes de emprego no Servizo Público de Emprego no momento da súa contratación, e que non tivesen anteriormente relación laboral coa empresa a través dun contrato da mesma modalidade.
2. Os contratos en prácticas deberanse concertar a xornada completa e por unha duración inicial non inferior a doce meses, e non poderán supoñer a sucesión de traballadores/as en prácticas para ocuparen o mesmo posto de traballo.
3. Para que os contratos en prácticas poidan ser obxecto de subvención deberán celebrarse con mozos e mozas desempregados/as que estean en posesión dalgún dos títulos de difícil empregabilidade definidos na lista do anexo V-A.
4. Para os efectos do cálculo da taxa de estabilidade e do incremento do persoal fixo na empresa, ao persoal contratado con contratos de interinidade consideraráselle a mesma condición de fixo ou temporal que a persoa que substitúe. Se o traballador con contrato de interinidade substitúe un traballador con obriga de cotización, e que consta no TC2, o interino non se computa.
Terceira.-Beneficiarios.
Poderán ser beneficiarios dos incentivos previstos neste anexo as empresas, de acordo coa definición do artigo 2º desta orde, que contraten mozos e mozas traballadores/as cunha idade comprendida entre os 16 e os 30 anos, ambos inclusive, desempregados/as e inscritos/as no Servizo Público de Emprego para prestar servizos en centros de traballo situados na Comunidade Autónoma de Galicia, de acordo cos requisitos e condicións que se establecen nas bases reguladoras deste anexo.
Cuarta.-Requisitos das empresas.
Para poderen acceder aos beneficios establecidos neste anexo, as empresas deberán cumprir as seguintes condicións e requisitos:
1. A taxa de estabilidade do cadro de persoal da empresa no mes anterior ao da contratación obxecto de solicitude de subvención, deberá ser igual ou superior ao 75%.
As empresas de nova creación ou aquelas que non tivesen traballadores no mes anterior ao da contratación, poderán acollerse aos incentivos previstos neste programa sempre e cando teñan unha taxa de estabilidade do 75%, excluído o novo contrato temporal, no mes da contratación e cumpran o resto dos requisitos establecidos na orde de convocatoria.
Para os efectos do anterior entenderase por taxa de estabilidade a porcentaxe de persoas traballadoras fixas sobre o total do cadro de persoal no conxunto dos centros de traballo da empresa en Galicia.
2. Como consecuencia da contratación que se fomenta ten que incrementarse o cadro global de persoal da empresa no ámbito territorial de Galicia, de modo que supere a media aritmética dos doce meses anteriores á data de inicio da prestación laboral.
3. Para os efectos deste anexo terán a consideración de microempresas as empresas en que a media aritmética do cadro global de persoal da empresa nos doce meses anteriores á realización da contratación obxecto de subvención no ámbito territorial de Galicia, sexa inferior a 10 traballadores.
Quinta.-Axudas pola contratación en prácticas.
1. Os contratos en prácticas que se realicen cumprindo os requisitos deste programa incentivaranse nunha contía de 1.000 euros, incrementándose a 4.000 euros cando se realicen con mulleres tituladas.
2. Estas contías incrementaranse nun 50% cando as contratacións sexan realizadas por microempresas.
3. En ningún caso a contía destas axudas poderá superar a contía equivalente ao 60% dos custos salariais totais do/da traballador/a contratado/a, calculada sobre dúas anualidades.
Sexta.-Exclusións.
Exclúense dos beneficios establecidos no programa deste anexo:
a) As relacións laborais de carácter especial previstas no artigo 2.1º do Real decreto lexislativo 1/1995, do 24 de marzo, polo que se aproba o texto refundido da Lei do Estatuto dos traballadores, ou noutras disposicións legais, así como as contratacións de traballadores/as para prestaren servizos noutras empresas mediante contratos de posta á disposición.
b) Os contratos realizados co cónxuxe, ascendentes, descendentes e demais parentes, por consanguinidade ou afinidade, ata o segundo grao inclusive, do empresario ou empresaria, dos/das que teñan cargos de dirección ou sexan membros dos órganos de administración das empresas que revistan a forma xurídica de sociedade, así como os que se produzan con estes últimos. Non será de aplicación esta exclusión cando o empegador sexa un traballador/a autónomo/a que contrate como traballador/a por conta allea as fillas /os menores de 30 anos, tanto si conviven ou non con el, ou cando se trate dun traballador/a autónomo/a sen asalariados/as, e contrate un só familiar menor de 31 anos que non conviva no seu fogar nin estea ao seu cargo.
c) Traballadores e traballadoras que finalizasen a súa relación laboral de carácter indefinido nun prazo dos 6 meses previos á formalización do contrato en prácticas polo cal se solicita a subvención, no caso de que sexa na mesma empresa.
Sétima.-Solicitudes e documentación.
As solicitudes deberán presentarse nos modelos normalizados que figuran como anexos numéricos desta orde, acompañadas da seguinte documentación, orixinal ou copia compulsada:
1. Se o solicitante é persoa física, DNI e acreditación do NIF, e se é persoa xurídica DNI e poder suficiente da persoa representante para actuar en nome da entidade e NIF da empresa.
2. Relación nominal dos traballadores e traballadoras polos/as cales se solicita subvención, con indicación dos supostos e tipo de incentivo que se solicita (anexo III-A).
3. Certificado acreditativo da data de terminación dos estudos e copia simple do DNI de cada traballador ou traballadora contratado/a.
4. Contrato de traballo e a alta na Seguridade Social de cada traballador ou traballadora contratado/a.
5. Declaración comprensiva do conxunto de todas as solicitudes efectuadas ou concedidas para o mesmo proxecto ou actividade ante as administracións públicas competentes ou outros entes públicos ou, de ser o caso, unha declaración de que non solicitou nin percibiu outras axudas ou subvencións (anexo XXII).
6. Ficha de solicitude de transferencia bancaria e certificación da entidade financeira acreditativa de que o solicitante é titular da conta (anexo XXIII).
7. Documentación acreditativa de se encontraren ao día nas súas obrigas tributarias -estatais e autonómicas- e coa Seguridade Social e de que non teñen pendente de pagamento ningunha outra débeda coa Administración da Comunidade Autónoma, unicamente no suposto de que o solicitante denegase expresamente a autorización ao órgano xestor para solicitar as certificacións que deban emitir a Axencia Estatal da Administración Tributaria, a Tesouraría Xeral da Seguridade Social e a Consellería de Economía e Facenda da Xunta de Galicia.
8. Declaración do cadro de persoal de todos os centros de traballo da empresa en Galicia en cada un dos doce meses anteriores ao inicio da relación laboral do traballador ou traballadora contratado/a, así como da taxa de estabilidade no mes anterior ao da contratación obxecto de solicitude de subvención (anexo IV-A).
Oitava.-Xustificación e pagamento.
1. De non terse presentado con anterioridade, o pagamento das axudas ou subvencións quedará condicionado á presentación, no prazo, nos termos e na forma que se estableza na resolución de concesión, da documentación que se exixa de forma expresa nela, entre a cal deberá figurar a seguinte:
a) Documentos TC2 correspondentes ás mensualidades que se indiquen na resolución de concesión, agás que xunto coa solicitude se achegasen todos os boletíns correspondentes ao período do cómputo para o cálculo do incremento do cadro de persoal ou, se é o caso, certificación da Tesouraría Xeral da Seguridade Social en que conste o número de traballadores/as con contrato indefinido, o dos traballadores/as con contrato de interinidade e dos e das demais traballadores/as con contratos temporais en cada unha das ditas mensualidades no conxunto dos centros de traballo da empresa en Galicia.
b) Declaración complementaria da establecida na base sétima deste anexo, do conxunto das axudas solicitadas, tanto das aprobadas ou concedidas como das pendentes de resolución, para o mesmo proxecto, das distintas administracións públicas competentes ou outros entes públicos ou, de ser o caso, que non solicitou nin percibiu outras axudas ou subvencións (anexo XXII).
2. Malia o sinalado no punto anterior, á documentación exixida na fase de pagamento poderase presentar xunto coa solicitude a opción do interesado. Neste suposto, poderán tramitarse conxuntamente a concesión e o pagamento da axuda.
3. Non poderá realizarse o pagamento da subvención en canto o beneficiario non se encontre ao día no cumprimento das súas obrigas tributarias, e fronte a Seguridade Social, teña pendente de pagamento algunha outra débeda coa Administración pública da Comunidade Autónoma ou sexa debedor por resolución de procedencia de reintegro.
Novena.-Obrigas dos beneficiarios.
1. As empresas beneficiarias deberán manter no seu cadro de persoal os traballadores e traballadoras contratados/as ao abeiro deste programa, polo período mínimo de duración do contrato obxecto de subvención.
No suposto de extinción da relación laboral do traballador ou da traballadora polo/a cal se concedese a subvención, a cobertura do posto por un novo traballador ou unha nova traballadora, que deberá reunir os mesmos requisitos do/a traballador/a substituído/a e as características do contrato, terá que realizarse dentro do mes seguinte ao da baixa. Non obstante, o contrato do novo ou nova traballador/a deberá ter unha duración mínima de 12 meses; no caso contrario, a empresa deberá proceder a reintegrar a parte proporcional correspondente da subvención concedida, nos termos sinalados no artigo 10º desta orde.
2. Manter a estrutura do cadro de persoal da empresa en Galicia cunha taxa de estabilidade igual ou superior ao 75%, no seu cómputo anual, durante o tempo de duración do contrato temporal subvencionado.
Para os efectos do cumprimento desta obriga non se terá en conta para o seu cálculo o contrato obxecto da subvención.
3. Co fin de garantir o cumprimento do anterior, as empresas beneficiarias deberán presentar, nos tres meses seguintes ao remate do ano de duración do contrato subvencionado, unha declaración da media de persoal traballador fixo e temporal no conxunto dos centros de traballo en Galicia nun período de 12 meses contados desde o mes de realización das contratacións, así como o TC2 correspondente ao mes en que se efectuaron as ditas contratacións.
ANEXO B
Programa de fomento da contratación de mozos e mozas
para substitución de traballadores e traballadoras
que finalizan a súa vida laboral
Primeira.-Finalidade.
Este programa ten por obxecto favorecer a substitución nos cadros de persoal das empresas dos traballadores e traballadoras próximos/as á xubilación por mozos e mozas, cos obxectivos de, por unha banda, promover a permanencia dos mozos e mozas nas empresas e, por outra, evitar a eliminación de empregos ou a súa transformación en empregos precarios a través da incentivación dos seguintes contratos:
a) Contrato de revezamento.
b) Contrato de substitución por anticipación da idade de xubilación.
Segunda.-Ámbito de aplicación, contratacións subvencionables e definicións.
a) Contratos de revezamento.
1. Os contratos de revezamento deberán cumprir as exixencias e formalidades establecidas no Estatuto dos traballadores e nas normas regulamentarias de desenvolvemento.
2. Estes contratos deberán realizarse con persoas traballadoras cunha idade comprendida entre os 16 e os 30 anos, ambos inclusive, desempregadas inscritas como demandantes de emprego no Servizo Público de Emprego no momento da contratación, que non tivesen relación laboral coa empresa mediante un contrato de duración determinada.
3. Para que os ditos contratos poidan ser obxecto de subvención deberán concertarse a xornada completa ou a tempo parcial e por unha duración mínima inicial non inferior a 12 meses.
4. Os contratos deberán formalizarse por escrito e comunicarse á oficina pública de emprego na forma regulamentariamente establecida.
5. Para os efectos do cálculo da taxa de estabilidade e do incremento do persoal fixo na empresa, ao persoal contratado con contratos de interinidade consideraráselle a mesma condición de fixo ou temporal que a persoa que substitúe. Se o traballador con contrato de interinidade substitúe un traballador con obriga de cotización, e que consta no TC2, o interino non se computa.
b) Contratos de substitución por anticipación da idade de xubilación.
1. Os contratos de substitución por anticipación da idade de xubilación deberán cumprir as exixencias e formalidades establecidas nas súas diferentes normas reguladoras.
2. Estes contratos deberán realizarse con persoas cunha idade comprendida entre os 16 e os 30 anos, ambos inclusive, desempregadas inscritas como demandantes de emprego no Servizo Público de Emprego no momento da contratación, para substituír persoas traballadoras que anticipen a súa idade de xubilación e estivesen vinculadas á empresa en virtude dunha relación laboral de carácter indefinido.
3. Para que os ditos contratos poidan ser obxecto de subvención deberán concertarse a xornada completa e por unha duración inicial non inferior a doce meses.
4. Para os efectos do cálculo da taxa de estabilidade e do incremento do persoal fixo na empresa, ao persoal contratado con contratos de interinidade consideraráselle a mesma condición de fixo ou temporal que a persoa que substitúe. Se o traballador con contrato de interinidade substitúe un traballador con obriga de cotización, e que consta no TC2, o interino non se computa.
Terceira.-Beneficiarios.
Poderán ser beneficiarios dos incentivos previstos neste anexo as empresas, de acordo coa definición do artigo 2º desta orde, que contraten persoas traballadoras cunha idade comprendida entre os 16 e os 30 anos, ambos inclusive, desempregadas e inscritas no Servizo Público de Emprego para prestar servizos en centros de traballo situados na Comunidade Autónoma de Galicia, de acordo cos requisitos e condicións que se establecen nas bases reguladoras deste anexo.
Cuarta.-Requisitos das empresas.
Para poderen acceder aos beneficios establecidos neste anexo, as empresas deberán cumprir as seguintes condicións e requisitos:
a) A taxa de estabilidade do cadro de persoal da empresa, tanto nos contratos de revezamento como de substitución por anticipación da idade de xubilación de carácter temporal, deberá ser igual ou superior ao 75% no mes anterior ao da contratación obxecto de solicitude de subvención.
A mesma taxa de estabilidade se exixirá para os contratos de revezamento e de substitución por anticipación da idade de xubilación de carácter indefinido no mes da contratación obxecto de solicitude de subvención.
Para os efectos do anterior entenderase por taxa de estabilidade a porcentaxe de persoas traballadoras fixas sobre o total do cadro de persoal no conxunto dos centros de traballo da empresa en Galicia.
b) As contratacións de revezamento de carácter temporal deberán supoñer incremento do cadro global de persoal da empresa no ámbito territorial de Galicia, de modo que supere a media aritmética dos doce meses anteriores á data de inicio da prestación laboral.
c) As contratacións de revezamento de carácter indefinido, ademais do requisito exixido na letra b), deberán supoñer incremento do cadro de persoal fixo da empresa no ámbito territorial de Galicia, de modo que superen a media aritmética dos doce meses anteriores á data de inicio da prestación laboral, son unicamente subvencionables as contratacións que superen a dita media.
Para os efectos do establecido no parágrafo anterior, no cómputo de persoal fixo, non se terán en conta as baixas que se producisen por propia vontade do traballador ou traballadora, ou por morte, xubilación, incapacidade permanente, total, absoluta ou grande invalidez legalmente recoñecidas.
d) Para os efectos deste anexo terán a consideración de microempresas as empresas en que a media aritmética do cadro global de persoal da empresa nos doce meses anteriores á realización da contratación obxecto de subvención no ámbito territorial de Galicia, sexa inferior a 10 traballadores.
Quinta.-Axudas.
1. Os contratos de revezamento e de substitución por anticipación da idade de xubilación de duración non inferior a 12 meses, poderán obter unha axuda pagadoira dunha soa vez, de ata un máximo de 1.500 euros, que se pode incrementar ata 2.500 euros cando a contratación se realice con mulleres.
2. Os contratos de revezamento e de substitución por anticipación da idade de xubilación de carácter indefinido, poderán obter unha axuda pagadoira dunha soa vez que consistirá nunha subvención por unha contía de ata un máximo de 7.500 euros, que se pode incrementar ata 12.000 euros cando a contratación se realice con mulleres.
3. Estas contías veránse incrementadas nun 50% para o caso de empresas de menos de dez traballadores/as.
4. No caso dos contratos de revezamento cunha xornada a tempo parcial, a contía dos incentivos será proporcional ao tempo de traballo en función da xornada a tempo completo establecida no convenio colectivo de aplicación ou, na súa falta, da xornada ordinaria máxima legal.
5. En ningún caso a contía destas axudas poderá superar a contía equivalente ao 60% dos custos salariais totais do/da traballador/a contratado/a, calculada sobre dúas anualidades.
Sexta.-Exclusións.
Exclúense dos beneficios establecidos no programa deste anexo:
a) As relacións laborais de carácter especial previstas no artigo 2.1º do Real decreto lexislativo 1/1995, do 24 de marzo, polo que se aproba o texto refundido da Lei do estatuto dos traballadores ou noutras disposicións legais, así como as contratacións de traballadores ou traballadoras para prestaren servizos noutras empresas mediante contratos de posta a disposición.
b) Os contratos realizados co/a cónxuxe, ascendentes, descendentes e demais parentes, por consanguinidade ou afinidade, ata o segundo grao inclusive, do empresario ou da empresaria, dos/as que teñan cargos de dirección ou sexan membros dos órganos de administración das empresas que revistan a forma xurídica de sociedade, así como os que se produzan con estes últimos. Non será de aplicación esta exclusión cando o empregador sexa un/unha traballador/a autónomo/a que contrate como traballador por conta allea as/os fillas/os menores de 30 anos, tanto si conviven ou non con el, ou cando se trate dun/dunha traballador/a autónomo/a sen asalariados/as, e contrate un só familiar menor de 31 anos que non conviva no seu fogar nin estea ao seu cargo.
c) Contratacións realizadas con traballadores e traballadoras que nos 24 meses anteriores á data da contratación, presten servizos na mesma empresa ou grupo de empresas mediante un contrato por tempo indefinido.
O disposto no parágrafo precedente será tamén de aplicación no suposto de vinculación anterior do traballador con empresas a que o solicitante dos beneficios sucedese en virtude do establecido no artigo 44 do Real decreto lexislativo 1/1995, do 24 de marzo.
d) Traballadores e traballadoras que rematasen unha relación laboral de carácter indefinido nun prazo de 6 meses previos á formalización do contrato polo cal se solicita a subvención.
e) No caso de contratacións indefinidas de revezamento e de sustitución por anticipación da idade de xubilación, as contratacións realizadas con mozos/as desempregados/as, parados/as de longa duración. Para os efectos deste programa, entenderase por mozos/as desempregados/as de longa duración aqueles que, na súa data da alta no correspondente réxime de Seguridade Social, estivesen sen traballo e tivesen acreditado un período de inscrición ininterrompido como desempregados/as na oficina de emprego de 180 días se fosen menores de 25 anos de idade, e de 360 días, se fosen maiores de 25.
Sétima.-Solicitudes e documentación.
As solicitudes deberán presentarse nos modelos normalizados que figuran como anexos numéricos desta orde, acompañadas da seguinte documentación, orixinal ou copia compulsada:
1. Se o solicitante é persoa física, DNI e acreditación do NIF e, se é persoa xurídica, DNI e poder suficiente da persoa representante para actuar en nome da entidade e NIF da empresa.
2. Cando se solicite axuda pola contratación de máis dun traballador ou traballadora, relación nominal dos/as traballadores/as polos que se solicita subvención, con indicación do suposto e tipo de axuda que se solicita (anexo VIII-B).
3. Copia simple do DNI dos traballadores e traballadoras contratados/as.
4. Copias dos contratos de traballo e altas na Seguridade Social de cada traballador ou traballadora contratado/a.
5. Declaración comprensiva do conxunto de todas as solicitudes efectuadas, ou concedidas, para o mesmo proxecto ou actividade polas administracións públicas competentes ou outros entes públicos ou, de ser o caso, unha declaración de que non solicitou nin percibiu outras axudas ou subvencións (anexo XXII).
6. Ficha de solicitude de transferencia bancaria e certificación da entidade financeira acreditativa de que o solicitante é titular da conta (anexo XXIII).
7. Documentación acreditativa de se encontraren ao día das súas obrigas tributarias -estatais e autonómicas- e coa Seguridade Social e de que non teñen pendente de pagamento ningunha outra débeda coa Administración da Comunidade Autónoma, unicamente no suposto de que o solicitante denegase expresamente a autorización ao órgano xestor para solicitar as certificacións que deban emitir a Axencia Estatal da Administración Tributaria, a Tesouraría Xeral da Seguridade Social e a Consellería de Economía e Facenda da Xunta de Galicia.
8. Declaración do cadro de persoal de todos os centros de traballo da empresa en Galicia en cada un dos doce meses anteriores ao inicio da relación laboral da persoa traballadora contratada, así como da taxa de estabilidade no mes anterior ao da contratación obxecto de solicitude de subvención cando o contrato sexa temporal, e da taxa de estabilidade no mes da contratación no suposto de contrato indefinido (anexo IX-B).
Se é o caso, documentos acreditativos das baixas previstas na base 4ª deste anexo.
Oitava.-Xustificación e pagamento.
1. De non terse presentado con anterioridade, o pagamento das axudas ou subvencións quedará condicionado á presentación, no prazo, nos termos e na forma que se estableza na resolución de concesión, da documentación que se exixa de forma expresa nela, entre a cal deberá figurar a seguinte:
a) Documentos TC2 correspondentes ás mensualidades que se indiquen na resolución de concesión, agás que xunto coa solicitude se presentasen todos os boletíns correspondentes ao período de cómputo para o cálculo do incremento do cadro de persoal ou, se é o caso, certificación da Tesouraría Xeral da Seguridade Social en que conste o número de traballadores e traballadoras con contrato indefinido, o dos/as traballadores e traballadoras con contrato de interinidade e dos/as demais traballadores e traballadoras con contratos temporais en cada unha das ditas mensualidades no conxunto dos centros de traballo da empresa en Galicia.
b) Declaración complementaria da establecida na base sétima deste anexo, do conxunto das axudas solicitadas, tanto das aprobadas ou concedidas como das pendentes de resolución, para o mesmo proxecto, das distintas administracións públicas competentes ou doutros entes públicos ou, de ser o caso, que non solicitou nin percibiu outras axudas ou subvencións (anexo XXII).
2. Malia o sinalado no punto anterior, a documentación exixida na fase de pagamento poderase presentar xunto coa solicitude á opción do interesado. Neste suposto, poderán tramitarse conxuntamente a concesión e o pagamento da axuda.
3. Non poderá realizarse o pagamento da subvención en canto o beneficiario non se encontre ao día no cumprimento das súas obrigas tributarias, e fronte a Seguridade Social, teña pendente de pagamento algunha outra débeda coa Administración pública da Comunidade Autónoma ou sexa debedor por resolución de procedencia de reintegro.
Novena.-Obrigas dos beneficiarios.
a) Nos contratos de revezamento e de substitución por anticipación da idade de xubilación de carácter temporal:
1. As empresas beneficiarias deberán manter no seu cadro de persoal as persoas traballadoras contratadas ao abeiro deste programa, polo período mínimo de duración do contrato obxecto da subvención.
No suposto de extinción da relación laboral do traballador ou da traballadora polo/a que se concedese a subvención, a cobertura do posto por un novo traballador ou unha nova traballadora, que deberá reunir os mesmos requisitos do/a traballador/a substituído/a e as características do contrato, terá que realizarse dentro do mes seguinte ao da baixa. Non obstante, o contrato do novo ou nova traballador/a deberá ter unha duración mínima de 12 meses; no caso contrario, a empresa deberá proceder a reintegrar a parte proporcional correspondente da subvención concedida, nos termos sinalados no artigo 10º desta orde.
2. Manter a estrutura do cadro de persoal da empresa en Galicia cunha taxa de estabilidade igual ou superior ao 75%, no seu cómputo anual, durante o tempo de duración do contrato temporal subvencionado.
Para os efectos do cumprimento desta obriga non se terá en conta para o seu cálculo o contrato obxecto de subvención.
3. Co fin de garantir o cumprimento do anterior, as empresas beneficiarias deberán presentar nos tres meses seguintes e durante o ano posterior ao de realización das contratacións unha declaración da media de persoal traballador fixo e temporal no conxunto dos centros de traballo en Galicia nun período de 12 meses contados desde o mes seguinte ao da realización das contratacións, así como o TC2 correspondente ao último mes do devandito período de 12 meses.
b) Nos contratos de revezamento e de substitución por anticipación da idade de xubilación de carácter indefinido:
1. As empresas beneficiarias deberán manter no seu cadro de persoal as persoas traballadoras contratadas ao abeiro deste programa, polo período mínimo de tres anos.
No suposto de extinción da relación laboral do traballador ou da traballadora polo/a cal se concedese a subvención, a empresa beneficiaria está obrigada a cubrir a vacante no prazo dun mes, debendo pertencer o novo traballador ou traballadora a algún dos colectivos de persoas beneficiarias deste programa, polo que se poida conceder unha subvención por importe igual ou superior ao da persoa que causase baixa, o que deberá ser comunicado pola empresa beneficiaria ao órgano competente que concedese a axuda, dentro dos 20 días seguintes á substitución. Esta nova contratación en ningún caso dará lugar a unha nova axuda.
2. Manter o número de persoas traballadoras fixas do seu cadro de persoal, en cómputo anual durante polo menos 3 anos, que se contarán desde a data da realización da contratación indefinida.
3. Manter a estrutura do cadro de persoal da empresa en Galicia cunha taxa de estabilidade igual ou superior ao 75%, no seu cómputo anual, durante polo menos 3 anos desde o mes en que se realice a contratación subvencionada.
4. Co fin de garantir o cumprimento do anterior, as empresas beneficiarias deberán presentar nos tres meses seguintes e durante os tres anos posteriores ao de realización das contratacións unha declaración da media das persoas traballadoras fixas e temporais no conxunto dos centros de traballo en Galicia nun período de 12 meses contados desde o mes seguinte ao de realización das contratacións, así como o TC2 correspondente ao último mes do dito período de 12 meses.
ANEXO C
Programa de creación de novos empregos para mozos e mozas titulados/as nas empresas de menos de 30 persoas traballadoras
Primeira.-Finalidade.
Facilitar a incorporación en prácticas de mozos/as titulados/as a novos postos de traballo creados en pequenas empresas galegas co obxecto de mellorar os sistemas organizativos e produtivos delas e/ou a innovación.
Segunda.-Ámbito de aplicación, contratacións subvencionables e definicións.
1. Contratos en prácticas que deberán cumprir as exixencias e formalidades establecidas no artigo 11 do Estatuto dos traballadores e nas normas regulamentarias de desenvolvemento.
2. Estes contratos deberán realizarse con persoas traballadoras cunha idade comprendida entre os 16 e os 30 anos, ambos inclusive, desempregadas inscritas como demandantes de emprego no Servizo Público de Emprego no momento da súa contratación e que non tivesen relación laboral coa empresa a través dun contrato da mesma modalidade.
3. Para que os ditos contratos poidan ser obxecto de subvención deberán concertarse a xornada completa, por unha duración inicial non inferior a doce meses, e non poderán supoñer a sucesión de traballadores e traballadoras en prácticas para ocupar o mesmo posto de traballo.
4. Para os efectos deste programa consideraranse pequenas empresas aquelas en que a media aritmética do cadro global de persoal da empresa nos doce meses anteriores á realización da contratación obxecto de subvención, no ámbito territorial de Galicia sexa inferior a 30 traballadores.
5. Para os efectos deste anexo terán a consideración de microempresas as empresas en que a media aritmética do cadro global de persoal da empresa nos doce meses anteriores á realización da contratación obxecto de subvención no ámbito territorial de Galicia, sexa inferior a 10 traballadores.
6. Para os efectos do cálculo da taxa de estabilidade e do incremento do persoal fixo na empresa, ao persoal contratado con contratos de interinidade consideraráselle a mesma condición de fixo ou temporal que a persoa que substitúe. Se o traballador con contrato de interinidade substitúe un traballador con obriga de cotización, e que consta no TC2, o interino non se computa.
Terceira.-Beneficiarios.
Poderán ser beneficiarios dos incentivos previstos neste anexo as empresas, de acordo coa definición do artigo 2º desta orde, que contraten traballadores ou traballadoras por conta allea para prestaren servizos en centros de traballo radicados na Comunidade Autónoma de Galicia de acordo cos requisitos e condicións que se establecen nas bases deste anexo, e sempre que o cadro de persoal sexa inferior a 30 persoas traballadoras.
Cuarta.-Requisitos das empresas.
Para poderen acceder aos beneficios establecidos neste anexo, as empresas deberán cumprir as seguintes condicións e requisitos:
1. Os postos ocupados polos traballadores e traballadoras con titulación susceptible de realizar contratos en prácticas deberán ser de nova creación e estar vinculados á titulación de tipo profesional que posúa o mozo ou moza desempregado/a que se contrate.
Para efectos deste anexo serán postos de nova creación aqueles que supoñan un incremento do cadro global de persoal da empresa no ámbito territorial de Galicia, de modo que supere a media aritmética dos doce meses anteriores á data de inicio da prestación laboral.
Nos postos de traballo creados e polos cales se solicite subvención, deberá existir correspondencia entre a categoría da titulación académica de tipo profesional que posúa o traballador e a categoría profesional pola cal se contrata.
2. A taxa de estabilidade do cadro de persoal da empresa no mes anterior ao da contratación obxecto de solicitude de subvención deberá ser igual ou superior ao 75%.
As empresas de nova creación ou aquelas que non tivesen traballadores no mes anterior ao da contratación, poderán acollerse aos incentivos previstos neste programa sempre e cando teñan unha taxa de estabilidade do 75%, excluído o novo contrato temporal, no mes da contratación e cumpran o resto dos requisitos establecidos na orde de convocatoria.
Para os efectos do anterior entenderase por taxa de estabilidade a porcentaxe de persoas traballadoras fixas sobre o total do cadro de persoal no conxunto dos centros de traballo da empresa en Galicia.
Quinta.-Axudas pola contratación en prácticas.
1. Os contratos en prácticas que se realicen con mozos e mozas titulados/as, segundo o establecido no artigo 11 do Estatuto dos traballadores, e que reúnan os requisitos e condicións sinalados nas bases anteriores, incentivaranse nunha contía de 1.250 euros, incrementándose a 3.000 euros cando se realicen con mulleres tituladas.
2. Estas contías veranse incrementadas nun 50% cando as contratacións sexan realizadas por microempresas.
3. En ningún caso a contía destas axudas poderá superar a contía equivalente ao 60% dos custos salariais totais do/da traballador/a contratado/a, calculada sobre dúas anualidades.
Sexta.-Exclusións.
Exclúense dos beneficios establecidos no programa deste anexo:
a) As relacións laborais de carácter especial previstas no artigo 2.1º do Real decreto lexislativo 1/1995, do 24 de marzo, polo que se aproba o texto refundido da Lei do Estatuto dos traballadores, ou noutras disposicións legais, así como as contratacións de traballadores e traballadoras para prestar servizos noutras empresas mediante contratos de posta á disposición.
b) Os contratos realizados co/a cónxuxe, ascendentes, descendentes e demais parentes, por consanguinidade ou afinidade, ata o segundo grao inclusive, do/a empresario ou empresaria ou dos/das que teñan cargos de dirección ou sexan membros dos órganos de administración das empresas que revistan a forma xurídica de sociedade, así como os que se produzan con estes últimos. Non será de aplicación esta exclusión cando o empegador sexa un/unha traballador/a autónomo/a que contrate como traballador/a por conta allea as/os fillas/os menores de 30 anos, tanto si conviven ou non con el, ou cando se trate dun/dunha traballador/a autónomo/a sen asalariados/as, e contrate un só familiar menor de 31 anos que non conviva no seu fogar nin estea ao seu cargo.
c) Traballadores e traballadoras que finalizasen a súa relación laboral de carácter indefinido nun prazo dos 6 meses previos á formalización do contrato en prácticas polo cal se solicita a subvención, sempre que se formalicen coa mesma empresa.
Sétima.-Solicitudes e documentación.
As solicitudes deberán presentarse nos modelos normalizados que figuran como anexos numéricos desta orde, acompañadas da seguinte documentación, orixinal ou copia compulsada:
1. Se o solicitante é persoa física, DNI e acreditación do NIF, e se é persoa xurídica DNI e poder suficiente da persoa representante para actuar en nome da entidade e NIF da empresa.
2. Relación nominal dos traballadores e traballadoras polos cales se solicita subvención, con indicación dos supostos e tipo de incentivo que se solicita (anexo XII-C).
3. Certificado acreditativo da data de terminación dos estudos e copia simple do DNI de cada traballador ou traballadora contratado/a.
4. Contrato de traballo e a alta na Seguridade Social de cada traballador ou traballadora contratado/a.
5. Declaración comprensiva do conxunto de todas as solicitudes efectuadas, ou concedidas, para o mesmo proxecto ou actividade polas administracións públicas competentes ou outros entes públicos ou, de ser o caso, unha declaración de que non solicitou nin percibiu outras axudas ou subvencións (anexo XXII).
6. Ficha de solicitude de transferencia bancaria e certificación da entidade financeira acreditativa de que o solicitante é titular da conta (anexo XXIII).
7. Documentación acreditativa de se encontraren ao día nas súas obrigas tributarias -estatais e autonómicas- e coa Seguridade Social e de que non teñen pendente de pagamento ningunha outra débeda coa Administración da Comunidade Autónoma, unicamente no suposto de que o solicitante denegase expresamente a autorización ao órgano xestor para solicitar as certificacións que deban emitir a Axencia Estatal da Administración Tributaria, a Tesouraría Xeral da Seguridade Social e a Consellería de Economía e Facenda da Xunta de Galicia.
8. Declaración do cadro de persoal de todos os centros de traballo da empresa en Galicia en cada un dos doce meses anteriores ao inicio da relación laboral da persoa traballadora contratada, así como da taxa de estabilidade no mes anterior ao da contratación obxecto de solicitude de subvención (anexo XIII-C).
Oitava.-Xustificación e pagamento.
1. De non terse presentado con anterioridade, o pagamento das axudas ou subvencións quedará condicionado á presentación, no prazo, nos termos e na forma que se estableza na resolución de concesión, da documentación que se exixa de forma expresa nela, entre a cal deberá figurar a seguinte:
a) Documentos TC2 correspondentes ás mensualidades que se indiquen na resolución de concesión, agás que xunto coa solicitude se achegasen todos os boletíns correspondentes ao período do cómputo para o cálculo do incremento do cadro de persoal ou, se é o caso, certificación da Tesouraría Xeral da Seguridade Social en que conste o número de persoas traballadoras con contrato indefinido, o das persoas traballadoras con contrato de interinidade e das demais persoas traballadoras con contratos temporais en cada unha das ditas mensualidades no conxunto dos centros de traballo da empresa en Galicia.
b) Declaración complementaria da establecida na base sétima deste anexo, do conxunto das axudas solicitadas, tanto as aprobadas ou concedidas como das pendentes de resolución para o mesmo proxecto das distintas administracións públicas competentes ou outros entes públicos, ou, de ser o caso, que non solicitou nin percibiu outras axudas ou subvencións (anexo XXII).
2. Malia o sinalado no punto anterior, a documentación exixida na fase de pagamento poderase presentar xunto coa solicitude á opción do interesado. Neste suposto, poderán tramitarse conxuntamente a concesión e o pagamento da axuda.
3. Non poderá realizarse o pagamento da subvención en canto o beneficiario non se encontre ao día no cumprimento das súas obrigas tributarias e fronte á Seguridade Social, teña pendente de pagamento algunha outra débeda coa Administración pública da Comunidade Autónoma ou sexa debedor por resolución de procedencia de reintegro.
Novena.-Obrigas dos beneficiarios.
1. As empresas beneficiarias deberán manter no seu cadro de persoal os traballadores e traballadoras contratados/as ao abeiro deste programa, polo período mínimo de duración do contrato obxecto de subvención.
No suposto de extinción da relación laboral do traballador ou da traballadora polo/a que se concedese a subvención, a cobertura do posto por un novo traballador ou unha nova traballadora, que deberá reunir os mesmos requisitos do/a traballador/a substituído/a e as características do contrato, terá que realizarse dentro do mes seguinte ao da baixa. Non obstante, o contrato do novo ou nova traballador/a deberá ter unha duración mínima de 12 meses, no caso contrario, a empresa deberá proceder a reintegrar a parte proporcional correspondente da subvención concedida, nos termos sinalados no artigo 10º desta orde.
2. Manter a estrutura do cadro de persoal da empresa en Galicia cunha taxa de estabilidade igual ou superior ao 75%, no seu cómputo anual, durante o tempo de duración do contrato temporal subvencionado.
Para os efectos do cumprimento desta obriga non se terá en conta para o seu cálculo o contrato obxecto da subvención.
3. Co fin de garantir o cumprimento do anterior, as empresas beneficiarias deberán presentar nos tres meses seguintes e durante o ano posterior ao de realización das contratacións, unha declaración da media de persoal traballador fixo e temporal no conxunto dos centros de traballo en Galicia nun período de 12 meses contados desde o mes seguinte ao da realización das contratacións, así como o TC2 correspondente ao último mes do dito período de 12 meses.
ANEXO D
Programa de fomento da contratación indefinida inicial de mozos e mozas desempregados/as
Primeira.-Finalidade.
Este programa ten por finalidade fomentar a incorporación dun modo estable no mercado de traballo dos mozos e mozas cunha idade comprendida entre os 16 e os 30 anos, ambos inclusive, a través de dúas medidas conxuntas: a subvención do período de proba e a subvención da contratación indefinida inicial.
Segunda.-Ámbito de aplicación, contratacións subvencionables e definicións.
1. Os incentivos previstos neste programa serán de aplicación ás contratacións indefinidas iniciais que se realicen con mozos e mozas desempregados/as cunha idade comprendida entre os 16 e os 30 anos, ambos inclusive, que estean inscritos como demandantes de emprego no Servizo Público de Emprego no momento da súa contratación.
2. Será subvencionable o período de proba concertado por escrito con suxeción aos límites de duración que, se é o caso, establezan os convenios colectivos ou, na súa falta, o artigo 14 do Estatuto dos traballadores.
3. Para os efectos do cálculo da taxa de estabilidade e do incremento do persoal fixo na empresa, ao persoal contratado con contratos de interinidade consideraráselle a mesma condición de fixo ou temporal que a persoa que substitúe. Se o traballador con contrato de interinidade substitúe un traballador con obriga de cotización, e que consta no TC2, o interino non se computa.
Terceira.-Beneficiarios.
Poderán ser beneficiarios dos incentivos previstos neste anexo as empresas, de acordo coa definición do artigo 2º desta orde, que contraten mozos e mozas traballadores/as cunha idade comprendida entre os 16 e os 30 anos, ambos inclusive, desempregados/as e inscritos/as no Servizo Público de Emprego para prestar servizos en centros de traballo situados na Comunidade Autónoma de Galicia, de acordo cos requisitos e condicións que se establecen nas bases reguladoras deste anexo.
Cuarta.-Requisitos das empresas.
Para poder acceder aos beneficios establecidos neste anexo, as empresas deberán cumprir as seguintes condicións e requisitos:
1. A taxa de estabilidade do cadro de persoal da empresa no mes da contratación obxecto de solicitude de subvención, deberá ser igual ou superior ao 75%.
Para os efectos do anterior entenderase por taxa de estabilidade a porcentaxe de persoas traballadoras fixas sobre o total do cadro de persoal no conxunto dos centros de traballo da empresa en Galicia.
2. Como consecuencia da contratación indefinida que se fomenta ten que incrementarse o cadro global de persoal da empresa no ámbito territorial de Galicia, de modo que supere a media aritmética dos doce meses anteriores á data de inicio da prestación laboral.
3. Como consecuencia da contratación indefinida que se fomenta ten que incrementarse o cadro de persoal fixo da empresa no ámbito territorial de Galicia, de modo que supere a media aritmética dos doce meses anteriores á data de inicio da prestación laboral; son unicamente subvencionables as contratacións que superen a dita media.
Para os efectos do cómputo do incremento do cadro de persoal fixo non se terán en conta as baixas dos traballadores e traballadoras que se producisen por propia vontade do traballador ou por morte, xubilación, incapacidade permanente total ou absoluta ou grande invalidez legalmente recoñecidas.
4. Para os efectos deste anexo terán a consideración de microempresas as empresas en que a media aritmética do cadro global de persoal da empresa nos doce meses anteriores á realización da contratación obxecto de subvención no ámbito territorial de Galicia, sexa inferior a 10 traballadores.
Quinta.-Incentivos á contratación indefinida inicial.
1. Os contratos indefinidos, celebrados a xornada completa ou a tempo parcial, incluídos os fixos-descontinuos, realizados con traballadores e traballadoras desempregados/as, cunha idade comprendida entre os 16 e os 30 anos, ambos inclusive, poderán obter unha axuda de ata un máximo de 5.000 euros, incrementándose ata 7.500 euros, cando se realicen con mulleres.
Nas contratacións a tempo parcial a contía dos incentivos será proporcional ao tempo efectivo de traballo en función da xornada a tempo completo establecida no convenio colectivo de aplicación ou, na súa falta, da xornada ordinaria máxima legal.
2. O período de proba que se acorde no contrato indefinido poderá ser obxecto dunha subvención equivalente ao custo salarial total de dous meses, sen que en ningún caso esta axuda poida ser superior aos 3.000 euros.
3. Estas contías incrementaranse nun 50% cando as contratacións sexan realizadas por microempresas.
4. En ningún caso a contía destas axudas poderá superar a contía equivalente ao 60% dos custos salariais totais do/da traballador/a contratado/a, calculada sobre dúas anualidades.
Sexta.-Exclusións.
Exclúense dos beneficios do programa establecido neste anexo:
a) As relacións laborais de carácter especial previstas no artigo 2.1º do Real decreto lexislativo 1/1995, do 24 de marzo, polo que se aproba o texto refundido da Lei do Estatuto dos traballadores, ou noutras disposicións legais, así como as contratacións de traballadores e traballadoras para prestar servizos noutras empresas mediante contratos de posta á disposición.
b) Os contratos realizados co/a cónxuxe, ascendentes, descendentes e demais parentes, por consanguinidade ou afinidade, ata o segundo grao inclusive, do empresario ou empresaria ou de quen desempeñe cargos de dirección ou sexan membros dos órganos de administración das empresas que revistan a forma xurídica de sociedade, así como os que se produzan con estes últimos. Non será de aplicación esta exclusión cando o empegador sexa un traballador/a autónomo/a que contrate como traballador/a por conta allea as fillas/os menores de 30 anos, tanto si conviven ou non con el, ou cando se trate dun traballador/a autónomo/a sen asalariados/as, e contrate un só familiar menor de 31 anos que non conviva no seu fogar nin estea ao seu cargo.
c) Contratacións realizadas con traballadores e traballadoras que, nos 24 meses anteriores á data da contratación, prestasen servizos na mesma empresa ou grupo de empresas mediante un contrato por tempo indefinido.
O disposto no parágrafo precedente será tamén de aplicación no suposto de vinculación laboral anterior do traballador ou traballadora con empresas que o solicitante dos beneficios sucedese en virtude do establecido no artigo 44 do Real decreto lexislativo 1/1995, do 24 de marzo.
d) Traballadores que rematasen unha relación laboral de carácter indefinido nun prazo de 6 meses previos á formalización do contrato polo cal se solicita a subvención.
e) As contratacións realizadas con mozos/as desempregados/as, parados/as de longa duración. Para os efectos deste programa, entenderase por mozos/as desempregados/as parados/as de longa duración aqueles que, na súa data da alta no correspondente réxime de Seguridade Social, estivesen sen traballo e tivesen acreditado un período de inscrición ininterrompido como desempregados/as na oficina de emprego de 180 días se fosen menores de 25 anos de idade, e de 360 días, se fosen maiores de 25.
Sétima.-Solicitudes e documentación.
As solicitudes deberán presentarse nos modelos normalizados que figuran como anexos numéricos desta orde, acompañadas da seguinte documentación, orixinal ou copia compulsada:
1. Se o solicitante é persoa física, DNI e acreditación do NIF e, se é persoa xurídica, DNI e poder suficiente da persoa representante para actuar en nome da entidade e NIF da empresa.
2. Declaración da empresa en que se faga constar o número e provincia de localización dos centros de traballo da empresa en Galicia, así como do número de contratacións indefinidas polas que se solicita subvención ao abeiro deste programa (no modelo de solicitude).
3. Declaración do cadro de persoal de todos os centros de traballo da empresa en Galicia en cada un dos doce meses anteriores ao inicio da relación laboral do traballador ou traballadora contratado/a, así como da taxa de estabilidade no mes da contratación obxecto de solicitude de subvención (anexo XVII-D).
Se é o caso, documentos acreditativos das baixas previstas na base cuarta deste anexo.
4. Relación nominal dos traballadores e traballadoras contratados/as polo/as que se solicita subvención, con indicación do colectivo e tipo de axuda que se solicita (anexo XVI-D).
5. Copia simple do DNI dos traballadores e traballadoras contratados/as.
6. Copias dos contratos de traballo e altas na Seguridade Social. Nómina correspondente ao mes en que se realiza a contratación do traballador obxecto de solicitude de subvención ou, de ser o caso, declaración da empresa en que se fagan constar os custos salariais totais do dito mes.
7. Declaración comprensiva do conxunto de todas as solicitudes efectuadas ou concedidas para o mesmo proxecto ante as administracións públicas competentes ou outros entes públicos ou, de ser o caso, unha declaración de que non solicitou nin percibiu outras axudas ou subvencións (anexo XXII).
8. Ficha de transferencia bancaria e certificación da entidade financeira acreditativa de que o solicitante é titular da conta (anexo XXIII).
9. Documentación acreditativa de se encontraren ao día nas súas obrigas tributarias -estatais e autonómicas- e coa Seguridade Social e de que non teñen pendente de pagamento ningunha outra débeda coa Administración da comunidade autónoma, unicamente no suposto de que o solicitante denegase expresamente a autorización ao órgano xestor para solicitar as certificacións que deban emitir a Axencia Estatal da Administración Tributaria, a Tesouraría Xeral da Seguridade Social e a Consellería de Economía e Facenda da Xunta de Galicia.
Oitava.-Xustificación e pagamento.
1. De non terse presentado con anterioridade, o pagamento das axudas ou subvencións quedará condicionado á presentación, no prazo, nos termos e na forma que se estableza na resolución de concesión, da documentación que se exixa de forma expresa nela, entre a cal deberá figurar a seguinte:
a) Documentos TC2 correspondentes ás mensualidades que se indiquen na resolución de concesión, agás que xunto coa solicitude se achegasen todos os boletíns correspondentes ao período de cómputo para o cálculo do incremento do cadro de persoal fixo ou, se é o caso, certificación da Tesouraría Xeral da Seguridade Social en que conste o número de traballadores e traballadoras con contrato indefinido, o dos/as traballadores e traballadoras con contrato de interinidade e dos/as demais traballadores e traballadoras con contratos temporais en cada unha das ditas mensualidades no conxunto dos centros de traballo da empresa en Galicia.
b) Declaración complementaria da establecida na base sétima do conxunto das axudas solicitadas, tanto das aprobadas ou concedidas como das pendentes de resolución, para o mesmo proxecto, das distintas administracións públicas competentes ou outros entes públicos, ou, de ser o caso, que non solicitou nin percibiu outras axudas e subvencións (anexo XXII).
2. Malia o sinalado nos números anteriores, a documentación exixida na fase de pagamento poderase presentar xunto coa solicitude segundo a opción do interesado. Neste suposto poderán tramitarse conxuntamente a concesión e o pagamento da axuda.
3. Non poderá realizarse o pagamento da subvención en canto o beneficiario non se encontre ao día no cumprimento das súas obrigas tributarias e fronte á Seguridade Social, teña pendente de pagamento algunha outra débeda coa Administración pública da comunidade autónoma ou sexa debedor por resolución de procedencia de reintegro.
Novena.-Obrigas dos beneficiarios.
Son obrigas das empresas beneficiarias:
1. Manter no seu cadro de persoal fixo os traballadores e traballadoras contratados/as ao abeiro deste programa durante un período mínimo de 3 anos.
No suposto de extinción da relación laboral do traballador ou da traballadora polo/a que se concedese a subvención, a empresa beneficiaria está obrigada a cubrir a vacante no prazo dun mes, debendo pertencer o novo traballador ou traballadora a algún dos colectivos de persoas beneficiarias deste programa, polo que se poida conceder unha subvención por importe igual ou superior ao da persoa que causase baixa, o que deberá ser comunicado pola empresa beneficiaria ao órgano competente que concedese a axuda, dentro dos 20 días seguintes á substitución. Esta nova contratación en ningún caso dará lugar a unha nova axuda.
2. Manter o número de persoas traballadoras fixas do seu cadro de persoal, en cómputo anual, durante polo menos 3 anos, que se contarán desde a data de realización da contratación indefinida.
3. Manter a estrutura do cadro de persoal da empresa en Galicia cunha taxa de estabilidade igual ou superior ao 75%, no seu cómputo anual, durante polo menos tres anos desde o mes en que se realice a contratación subvencionada.
4. Co fin de garantir o cumprimento do anterior, as empresas beneficiarias deberán presentar nos tres meses seguintes e durante os tres anos posteriores ao de realización das contratacións, unha declaración da media de persoal traballador fixo e temporal no conxunto dos centros de traballo en Galicia nun período de 12 meses contados desde o mes seguinte ao da realización das contratacións, así como o TC2 correspondente ao último mes do devandito período de 12 meses.
ANEXO E
Programa de incentivos á transformación en indefinidos de determinados contratos temporais celebrados
con mozos e mozas
Primeira.-Finalidade.
Este programa ten por finalidade promover o acceso a un emprego estable dun colectivo, como a mocidade, que presenta en Galicia unha alta taxa de temporalidade, incentivando as empresas que transformen os seus contratos temporais en indefinidos.
Segunda.-Ámbito de aplicación, contratacións subvencionables e definicións.
1. Poderán ser obxecto dos incentivos previstos neste anexo as transformacións en indefinidos, incluídos os que se acorden pola modalidade de fixo-descontinuo, de contratos para a formación, en prácticas, de revezamento, de substitución por anticipación da idade de xubilación e de interinidade, calquera que sexa a data da súa celebración. Cando se trate de contratos de interinidade, en todo caso, a súa transformación en indefinidos só poderá ser obxecto de subvención cando se manteña o posto do/a traballador/a substituído/a, o que terá que acreditarse.
No caso de transformación de contratos temporais a tempo completo, a xornada do novo contrato indefinido será tamén a tempo completo, agás as transformacións de contratos temporais en indefinidos na súa modalidade de fixo-descontinuo.
Nos supostos de transformación de contratos temporais a tempo parcial, a xornada do novo contrato indefinido deberá ser, como mínimo, igual á do contrato que se transforma.
Para os efectos deste anexo, entenderase que se produce a transformación en todos aqueles casos en que ambas as modalidades contractuais se sucedan sen ruptura da relación laboral coa empresa, incluídos aqueles supostos en que o inicio da relación laboral indefinida ten lugar ao día seguinte ao do termo da vixencia do contrato temporal, incorporándose á empresa con carácter estable sen ruptura de continuidade na relación laboral.
2. As transformacións, para poderen ser obxecto de subvención, deberán formalizarse por escrito e comunicarse á oficina pública de emprego na forma regulamentariamente establecida.
3. Para os efectos do cálculo da taxa de estabilidade e do incremento do persoal fixo na empresa, ao persoal contratado con contratos de interinidade consideraráselle a mesma condición de fixo ou temporal que a persoa que substitúe. Se o traballador con contrato de interinidade substitúe un traballador con obriga de cotización, e que consta no TC2, o interino non se computa.
Terceira.-Beneficiarios.
Poderán ser beneficiarios dos incentivos previstos neste anexo as empresas, de acordo coa definición do artigo 2º desta orde, que transformen en indefinidos os contratos temporais celebrados con mozos e mozas que, no momento da contratación temporal obxecto de transformación, tivesen unha idade comprendida entre os 16 e os 30 anos, ambos inclusive, de acordo cos requisitos e condicións que se establecen nas bases reguladoras deste anexo.
Cuarta.-Requisitos das empresas.
Para poderen acceder aos beneficios establecidos neste anexo, as empresas deberán cumprir as seguintes condicións e requisitos:
1. A taxa de estabilidade do cadro de persoal da empresa no mes da contratación obxecto de solicitude de subvención deberá ser igual ou superior ao 75%.
Para os efectos do anterior entenderase por taxa de estabilidade a porcentaxe de persoas traballadoras fixas sobre o total do cadro de persoal no conxunto dos centros de traballo da empresa en Galicia.
2. Como consecuencia da contratación indefinida que se fomenta ten que incrementarse o cadro de persoal fixo da empresa no ámbito territorial de Galicia, de modo que supere a media aritmética dos doce meses anteriores á data de inicio da prestación laboral, sendo unicamente subvencionables as contratacións que superen a dita media.
Para os efectos do cómputo do incremento do cadro de persoal fixo, non se terán en conta as baixas dos traballadores e traballadoras que se producisen por propia vontade do/a traballador/a ou por morte, xubilación, incapacidade permanente total ou absoluta ou grande invalidez legalmente recoñecidas.
3. Para os efectos deste anexo terán a consideración de microempresas as empresas en que a media aritmética do cadro global de persoal da empresa nos doce meses anteriores á realización da contratación obxecto de subvención no ámbito territorial de Galicia, sexa inferior a 10 traballadores.
Quinta.-Incentivos á transformación.
Os incentivos á transformación de contratos temporais en indefinidos que cumpran os requisitos e condicións establecidos neste anexo son os seguintes:
1. As transformacións en indefinidos de contratos formativos incentivaranse cunha axuda de 3.750 euros, e incrementarase a 6.000 euros cando as ditas transformacións se realicen con mulleres.
2. As transformacións en indefinidos dos contratos de interinidade incentivaranse cunha axuda de 3.750 euros, e incrementarase a 6.000 euros cando as ditas transformacións se realicen con mulleres.
3. As transformacións en indefinidos dos contratos de revezamento e substitución por anticipación da idade de xubilación incentivaranse cunha axuda de 4.750 euros, incrementarase a 7.500 euros cando as ditas transformacións se realicen con mulleres.
4. Para o caso de que se solicitasen os incentivos previstos neste anexo pola transformación dun contrato temporal subvencionado, e a conversión se produza con anterioridade á súa duración mínima inicial de doce meses, compensarase a parte da subvención concedida correspondente ao período non esgotado reducindo na mesma contía o incentivo pola transformación do contrato en indefinido.
5. Cando se trate de transformacións a tempo parcial, a contía dos incentivos previstos neste anexo serán proporcionais ao tempo efectivo de traballo en función da xornada a tempo completo establecida no convenio colectivo de aplicación ou, na súa falta, da xornada ordinaria legal.
6. Estas contías incrementaranse nun 50% cando as contratacións sexan realizadas por microempresas.
7. En ningún caso a contía destas axudas poderá superar a contía equivalente ao 60% dos custos salariais totais do/da traballador/a contratado/a, calculada sobre dúas anualidades.
Sexta.-Exclusións.
Exclúense dos beneficios do programa establecido neste anexo:
a) As relacións laborais de carácter especial previstas no artigo 2.1º do Real decreto lexislativo 1/1995, do 24 de marzo, polo que se aproba o texto refundido da Lei do Estatuto dos traballadores, ou noutras disposicións legais, así como as contratacións de traballadores e traballadoras para prestar servizos noutras empresas mediante contratos de posta a disposición.
b) Os contratos realizados co/a cónxuxe, ascendentes, descendentes e demais parentes, por consanguinidade ou afinidade, ata o segundo grao inclusive, do empresario ou empresaria ou de quen desempeñe cargos de dirección ou sexan membros dos órganos de administración das empresas que revistan a forma xurídica de sociedade, así como os que se produzan con estes últimos. Non será de aplicación esta exclusión cando o empregador sexa un traballador/a autónomo/a que contrate como traballador/a por conta allea as fillas /os menores de 30 anos, tanto si conviven ou non con el, ou cando se trate dun traballador/a autónomo/a sen asalariados/as, e contrate un só familiar menor de 31 anos que non conviva no seu fogar nin estea ao seu cargo.
Sétima.-Solicitudes e documentación.
As solicitudes deberán presentarse nos modelos normalizados que figuran como anexos numéricos desta orde, acompañadas da seguinte documentación, orixinal ou copia compulsada:
1. Se o solicitante é persoa física, DNI e acreditación do NIF, e se é persoa xurídica, DNI e poder suficiente da persoa representante para actuar en nome da entidade e NIF da empresa.
2. Declaración da empresa en que se faga constar o número e provincia de localización dos centros de traballo da empresa en Galicia, así como do número de contratacións indefinidas polas que se solicita subvención ao abeiro desta orde (no modelo de solicitude).
3. Declaración do cadro de persoal fixo de todos os centros de traballo da empresa en Galicia en cada un dos doce meses anteriores ao inicio da relación laboral do/a traballador ou traballadora contratado/a, así como da taxa de estabilidade no mes da contratación obxecto de solicitude de subvención (anexo XXI-E).
Se é o caso, documentos acreditativos das baixas previstas na base 4ª deste anexo.
4. Relación nominal das persoas traballadoras contratadas polas cales se solicita subvención (anexo XX-E).
5. Copia simple do DNI das persoas traballadoras contratadas.
6. O contrato temporal de que deriva e as súas posibles prórrogas, así como a comunicación da conversión do contrato temporal en indefinido á oficina pública de emprego e a comunicación de variación de datos á Seguridade Social.
7. Declaración comprensiva do conxunto de todas as solicitudes efectuadas ou concedidas para o mesmo proxecto ante as administracións públicas competentes ou outros entes públicos ou, de ser o caso, unha declaración de que non solicitou nin percibiu outras axudas ou subvencións (anexo XXII).
8. Ficha de transferencia bancaria e certificación da entidade financeira acreditativa de que o solicitante é titular da conta (anexo XXIII).
9. Documentación acreditativa de se encontraren ao día nas súas obrigas tributarias -estatais e autonómicas- e coa Seguridade Social e de que non teñen pendente de pagamento ningunha outra débeda coa Administración da comunidade autónoma, unicamente no suposto de que o solicitante denegase expresamente a autorización ao órgano xestor para solicitar as certificacións que deban emitir a Axencia Estatal da Administración Tributaria, a Tesouraría Xeral da Seguridade Social e a Consellería de Economía e Facenda da Xunta de Galicia.
Oitava.-Xustificación e pagamento.
1. De non terse presentado con anterioridade, o pagamento das axudas ou subvencións quedará condicionado á presentación, no prazo, nos termos e na forma que se estableza na resolución de concesión, da documentación que se exixa de forma expresa nela, entre a cal deberá figurar a seguinte:
a) Documentos TC2 correspondentes ás mensualidades que se indiquen na resolución de concesión, agás que xunto coa solicitude se achegasen todos os boletíns correspondentes ao período de cómputo para o cálculo do incremento do cadro de persoal fixo ou, se é o caso, certificación da Tesouraría Xeral da Seguridade Social en que conste o número de traballadores e traballadoras con contrato indefinido, o dos/as traballadores e traballadoras con contrato de interinidade e dos/as demais traballadores e traballadoras con contratos temporais en cada unha das ditas mensualidades no conxunto dos centros de traballo da empresa en Galicia.
b) Declaración complementaria da establecida na base sétima do conxunto das axudas solicitadas, tanto das aprobadas ou concedidas como das pendentes de resolución, para o mesmo proxecto, das distintas administracións públicas competentes ou outros entes públicos ou, de ser o caso, que non solicitou nin percibiu outras axudas e subvencións (anexo XXII).
2. Malia o sinalado nos números anteriores, a documentación exixida na fase de pagamento poderase presentar xunto coa solicitude segundo a opción do interesado. Neste suposto poderán tramitarse conxuntamente a concesión e o pagamento da axuda.
3. Non poderá realizarse o pagamento da subvención en canto o beneficiario non se encontre ao día no cumprimento das súas obrigas tributarias e fronte a Seguridade Social, teña pendente de pagamento algunha outra débeda coa Administración pública da comunidade autónoma ou sexa debedor por resolución de procedencia de reintegro.
Novena.-Obrigas dos beneficiarios.
Son obrigas das empresas beneficiarias:
1. Manter no seu cadro de persoal fixo as persoas traballadoras contratadas ao abeiro deste programa durante un período mínimo de 3 anos.
No suposto de extinción da relación laboral do traballador ou da traballadora polo/a cal se concedese a subvención, a empresa beneficiaria está obrigada a cubrir a vacante no prazo dun mes, debendo pertencer o novo traballador ou traballadora a algún dos colectivos de persoas beneficiarias deste programa, polo que se poida conceder unha subvención por importe igual ou superior ao da persoa que causase baixa, o que deberá ser comunicado pola empresa beneficiaria ao órgano competente que concedese a axuda dentro dos 20 días seguintes á substitución. Esta nova contratación en ningún caso dará lugar a unha nova axuda.
2. Manter o número de persoas traballadoras fixas do seu cadro de persoal, en cómputo anual, durante polo menos 3 anos, que se contarán desde a data de realización da transformación do contrato temporal en indefinido.
3. Manter a estrutura do cadro de persoal da empresa en Galicia cunha taxa de estabilidade igual ou superior ao 75%, no seu cómputo anual, durante polo menos tres anos desde o mes no que se realice a transformación do contrato temporal en indefinido.
4. Co fin de garantir o cumprimento do anterior, as empresas beneficiarias deberán presentar nos tres meses seguintes e durante os tres anos posteriores ao de realización das contratacións, unha declaración da media de persoas traballadoras fixas e temporais no conxunto dos centros de traballo en Galicia nun período de 12 meses contados desde o mes seguinte ao da realización das contratacións, así como o TC2 correspondente ao último mes do dito período de 12 meses.
Ver referencia pdf "01000D016P102.PDF"
Ver referencia pdf "01000D017P139.PDF"